

**Všeobecne záväzné nariadenie obce Toporec o podmienkach predaja, podávania a požívania alkoholických nápojov na území obce Toporec**

**č.2/2018**

|  |  |
| --- | --- |
| **Návrh VZN** |  |
| vyvesený na pripomienkovanie na úradnej tabuli obce dňa: 27.04.2018 |  |
|  |  |
| **VZN schválené** |  |
| obecným zastupiteľstvom v Toporci dňa: |  |
|  |  |
| **VZN vyhlásené** |  |
| po schválení obecným zastupiteľstvom vyvesením na úradnej tabuli obce dňa: |  |
|  |  |
| **VZN účinné** **dňom**: |  |

Obecné zastupiteľstvo obce Toporec v súlade s ustanovením § 6 ods. 1 zákona č. 369/1990 Zb. o obecnom zriadení v znení neskorších predpisov a ustanoveniami zákona č. 187/1998 Z.z. o voľbách v znení neskorších predpisov vydáva

**Všeobecne záväzné nariadenie obce Toporec o podmienkach predaja, podávania a požívania alkoholických nápojov na území obce Toporec**

**§ 1**

**Úvodné ustanovenia**

Toto všeobecne záväzné nariadenie obce Toporec upravuje:

1. Vymedzenie časti územia obce Toporec, v ktorom je obmedzený alebo zakázaný predaj, podávanie alebo používanie alkoholických nápojov.

2. Časové vymedzenie predaja, podávania alebo požívania alkoholických nápojov v zariadeniach spoločného stravovania, obchodných prevádzkach, alebo na iných verejne prístupných miestach.

**§ 2**

**Základné pojmy**

1. Alkoholickým nápojom je liehovina, destilát, víno, pivo a iný nápoj, ktorý obsahuje viac ako 0,75 objemového percenta alkoholu.

2. Verejné priestranstvá na účely tohto nariadenia sú všetky verejnosti prístupné pozemky v intraviláne obce Toporec, na ktoré je umožnený vstup bližšie neurčenej skupine osôb a slúžia verejnému užívaniu.

**§ 3**

**Všeobecné zákazy**

1.Zakazuje sa predávať alebo podávať alkoholické nápoje alebo inak umožňovať ich požívanie:

a) osobám mladším ako 18 rokov

b) osobám zjavne ovplyvneným alkoholom

c) v priestoroch zastávok verejnej pravidelnej autobusovej dopravy

d) na zhromaždeniach a verejných kultúrnych podujatiach s výnimkou piva a vína

e) na verejných kultúrnych podujatiach určených pre osoby mladšie ako 18 rokov

f) v priestoroch detských ihrísk a športovísk, na školskom dvore

g) na cintoríne a iných pietnych miestach, na pozemku okolo kostola

2. Zakazuje sa podávať alkoholické nápoje, alebo inak umožňovať ich bezprostredné požitie vodičom

**§ 4**

**Ďalší zákaz predaja a požívania alkoholických nápojov a opatrenia pred zneužívaním alkoholických nápojov**

1. Zakazuje sa predávať alebo podávať alkoholické nápoje alebo inak umožňovať ich požívanie pohostinským spôsobom v predajniach potravín alebo v obdobných maloobchodných prevádzkach

2. Na verejných priestranstvách obce Toporec uvedených v článku 2., odsek 2 je zakázané: - požívať alkoholické nápoje okrem kalendárnych dní 31. decembra v čase od 22,00 hodiny do 3,00 hodiny nasledujúceho dňa.

3. Zákaz sa nevzťahuje: - na letné terasy pred prevádzkami, na ktoré sú vydané súhlasy obce Toporec na záber verejného priestranstva počas otváracích hodín - na verejné podujatia organizované pri príležitosti štátnych sviatkov, oslavách obce, na ktorých organizovaní sa podieľa obec a kde je presne vymedzený priestor a doba trvania podujatia

4. Osoby maloleté do 15 rokov sa nesmú zdržiavať bez dozoru svojich zákonných zástupcov po 21,00 hodine na verejne prístupných miestach, v ktorých sa podávajú alkoholické nápoje

5. Starosta Obce Toporec môže na požiadanie udeliť výnimku na jednorazové povolenie požívania alkoholických nápojov na verejne prístupných miestach uvedených v čl. 2 odsek 2, najmä ak ide o predajné, propagačné, alebo obdobné spoločenské podujatia. V povolení presne vymedzí priestor a dobu platnosti výnimky a s udelenou výnimkou oboznámi poslancov obecného zastupiteľstva, hlavného kontrolóra a zamestnancov obecného úradu Toporec.

**§ 5**

**Osobitné povinnosti právnických osôb a fyzických osôb oprávnených na podnikanie**

1. Právnické osoby a fyzické osoby oprávnené na podnikanie, na ktoré sa vzťahujú zákazy a obmedzenia uvedené v článku 3 a v článku 4 sú povinné upozorniť verejnosť na zákazy a obmedzenia výrazným označením alebo oznámením (ďalej len oznam), umiestneným v prevádzkach alebo v budovách na takom mieste, kde ich verejnosť nemôže prehliadnuť.

2. Text oznamu podľa odseku 5. 1. musí byť jednoznačný, výrazný, dobre viditeľný a umiestnený na vhodnom podklade. Súčasťou tohto oznamu musí byť aj citácia osobitného predpisu, t. j. zákon č. 219/96 Zb. o ochrane pred zneužívaním alkoholických nápojov a tohto nariadenia.

3. Každý, kto predáva alebo podáva alkoholické nápoje, na ktoré sa vzťahujú zákazy uvedené v článku 3, je povinný odoprieť ich predaj alebo podanie osobe, o ktorej má pochybnosti, či spĺňa podmienku veku, kým ju nepreukáže.

**§ 6**

**Kontrolná činnosť**

Na kontrolu dodržiavania tohto VZN sú oprávnení:

a) starosta obce

b) poslanci obecného zastupiteľstva

c) hlavný kontrolór

d) poverení zamestnanci obecného úradu

**§ 7**

**Sankcie**

1. Porušenie ustanovení tohto VZN fyzickou osobou bude kvalifikované a postihované ako priestupok podľa zákona č. 372/1990 Zb. o priestupkoch v znení neskorších predpisov. Za priestupok môže byť uložená pokuta v blokovom konaní do **30,00 €.**

2. Za porušenie zákazu maloletou osobou môže obec uložiť pokutu zákonnému zástupcovi maloletého vo výške **33,00 €.**

3. Porušenie ustanovení tohto VZN právnickou osobou alebo fyzickou osobou oprávnenou na podnikanie bude kvalifikované ako správny delikt, za ktorý môže obec podľa zákona č. 369/1990 Zb. o obecnom zriadení v znení neskorších predpisov uložiť pokutu **6 638,00 €.**

4. Obecné zastupiteľstvo schválilo pokuty za nerešpektovanie zatváracích hodín v miestnych prevádzkach pohostinstiev:

a) pri nedodržaní zatváracích hodín môže byť vlastníkovi, alebo prevádzkovateľovi pohostinstva udelená pokuta vo výške **166,00 €**

b) pri druhom opakovanom nedodržaní zatváracích hodín môže byť uložená pokuta vo výške **330,00 €**

c) pri treťom opakovanom nedodržaní zatváracích hodín môže byť uložená pokuta **1 660,00 €**

**Upozornenie:**

**Uzavretá prevádzka je vtedy, ak sa v čase stanovených zatváracích hodín v prevádzke nenachádzajú žiadni hostia**.

5. Výnosy z pokút sú príjmami obce

6. Pokutu možno uložiť do jedného roka odo dňa keď zákaz, obmedzenie alebo povinnosť boli porušené

7. Na rozhodnutie o pokutách sa vzťahujú všeobecné predpisy o správnom konaní

**§ 8**

**Záverečné ustanovenia**

Obecné zastupiteľstvo obce Toporec sa na tomto všeobecne záväznom nariadení o podmienkach predaja, podávania a požívania alkoholických nápojov na území obce Toporec uznieslo dňa...............................

**§ 9**

**Účinnosť**

Toto nariadenie nadobúda účinnosť ................................ .

PhDr. Jozef Potanko

starosta obce Toporec